ขอปรึกษาเบื้องต้นนะคะ แม่อายุ50มีประจำเดือนมากมาหลายเดือนแล้วแต่เดือนนี้มาเกือบเดือนแล้วเป็นอะไรมากมั้ยคะแม่ทำหมันค่ะมีผลมั้ยหรือเกี่ยวกับวัยทองหรืออย่างไรแนะนำด้วยค่ะ
สวัสดีค่ะ การที่มีปริมาณประจำเดือนมามา หรือมานานติดต่อกันเกิน 7 วัน ในผู้หญิงวัย 50 ปีนั้น อาจเกิดจาก1. มีเยื่อบุโพรงมดลูกหนาตัวผิดปกติ หรือเป็นมะเร็งเยื่อบุโพรงมดลูก2. มะเร็งปากมดลูก3. มีก้อนเนื้องอกในมดลูก เยื่อบุโพรงมดลูกเจริญผิดที่4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้น หรือทานยาบางชนิด เช่น ยาต้านการแข็งตัวของเลือด เป็นต้นสำหรับการเข้าสู่วัยใกล้หมดประจำเดือนนั้น อาจทำให้มีประจำเดือนมาปริมาณมากหรือมาบ่อยได้ แต่ไม่น่าทำให้ประจำเดือนมาเกือบตลอดเดือรแนะนำว่าควรไปพบสูติ-นรีแพทย์เพื่อทำการตรวจหาสาเหตุค่ะ ไม่ควรปล่อยไว้ เพราะหากเกิดจากโรค อาจจะยากต่อการรรักษามากขึ้น หรือแม้จะไม่ได้เกิดจากโรคใดๆ แต่เกิดจากการผลิตฮอร์โมนของรังไข่ทำงานผิดปกติ การปล่อยให้มีเลือดออกมามาก ก็จะทำให้เกิดภาวะโลหิตจางตามมาได้ค่ะ